


6.pielikums
atklāta konkursa “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā, 6.daļa” nolikumam 
(ID Nr. GNP 2026/70/ERAF)

IEPIRKUMA Nr. GNP 2026/70/ERAF LĪGUMS (PROJEKTS)
par atbalsta pasākumiem cilvēkiem ar invaliditāti mājokļu vides pieejamības nodrošināšanai Gulbenes novadā, 6.daļa

Gulbenē,								    Datumu skatīt laika zīmogā

Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā, pamatojoties uz Gulbenes novada domes 2023.gada 21.decembra saistošajiem noteikumiem Nr.24 “Gulbenes novada pašvaldības nolikums”, rīkojas tās izpilddirektore Antra Sprudzāne, no vienas puses, un
__________________________________, reģistrācijas Nr. ________________, juridiskā adrese: ______________________________, turpmāk – Piegādātājs, kuru, saskaņā ar ____________, pārstāv tās __________________________, no otras puses, turpmāk abi kopā Līdzēji, bet katrs atsevišķi – Līdzējs, pamatojoties uz atklāta konkursa “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā, 6.daļa”, identifikācijas numurs GNP 2026/70/ERAF, turpmāk – Iepirkums, rezultātiem, un Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas ietvaros, projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai Gulbenes novadā”, līguma Nr. 3.1.2.1.i.0/2/24/I/CFLA/008, ietvaros noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Piegādātājs veic kāpņu diagonālā ratiņkrēslu pacēlāja (turpmāk – Iekārta) piegādi un uzstādīšanu (turpmāk - Darbi), atbilstoši Iepirkuma nolikumam, tehniskajai specifikācijai un Piegādātāja Iepirkumā iesniegtajam tehniskajam piedāvājumam (1.pielikums), tāmei (2.pielikums) un Līguma noteikumiem.
1.2. Piegādes un Darbu veikšanas vieta: Nākotnes iela 2 k-3, Gulbene.

2. LĪGUMCENA
2.1. [bookmark: _Hlk195110747]Kopējā Līguma summa, ko veido Iekārtas cena ar tās piegādes un uzstādīšanas izmaksām - _________ EUR (___ euro, __ centi), neieskaitot pievienotās vērtības nodokli (turpmāk – PVN).
2.2. PVN tiek piemērots saskaņā ar spēkā esošajiem normatīvajiem aktiem rēķina apmaksas dienā. Ja Līgumā paredzētie nodokļi un nodevas palielinās vai samazinās atbilstoši izmaiņām attiecīgajos tiesību aktos, izmaiņas norēķinos starp Pusēm stājas spēkā saskaņā ar attiecīgo tiesību aktu noteikumiem.
2.3. Līgumcenā ietvertas visas izmaksas par Iekārtas vērtību, piegādi, t.sk. vietas sagatavošanu Iekārtas uzstādīšanai, transporta izdevumiem, montāžu un uzstādīšanu Pasūtītāja norādītajā vietā, Piegādātāja civiltiesiskā apdrošināšana, Iekārtas aizstāšanu ar citām Iekārtām garantijas laikā (ja attiecināms), uz Iekārtām attiecināmiem, nodokļiem (izņemot PVN) un nodevām, kā arī visām citām ar Līguma izpildi saistītām izmaksām.
2.4. Kopējā līgumcena visā Līguma darbības laikā netiks paaugstināta sakarā ar cenu pieaugumu darbaspēka, materiālu, Darbu un mehānismu vai citu pieskaitāmo izdevumu izmaksām, kā arī jebkuriem citiem apstākļiem, kas varētu skart kopējo līgumcenu. Par kopējās līgumcenas palielināšanas pamatu no Piegādātāja puses nevar tikt uzskatītas jebkādas atsauces uz nepilnīgi veiktiem aprēķiniem piedāvājumā, kā arī, pamatojoties uz jebkuriem citiem apstākļiem, ar kuriem profesionāli jārēķinās Piegādātājam, izpildot Līgumu.
2.5. Kopējā līgumcena var tikt samazināta, ja atbilstoši faktiskajai situācijai Darbu izpildes vietā nav nepieciešams  veikt Darbus, kas norādīti tāmes (2.pielikums) 4.un /vai 5.pozīcijā.

3. PRECE PIEGĀDE UN SAMAKSAS KĀRTĪBA
3.1. Piegādātājs Iekārtas piegādi un Darbus veic Līguma 1.2.punktā noteiktajā adresē 2 (divu) mēnešu laikā no Līguma parakstīšanas dienas, Pusēm iepriekš saskaņojot precīzu piegādes datumu un laiku. 
3.2. Piegādātājs Iekārtu piegādā komplektācijā un iepakojumā, atbilstoši tās tehnisko noteikumu prasībām, nodrošinot tās saglabāšanu transportēšanas un piegādes laikā. Piegādātājs ir atbildīgs par visiem Iekārtas bojājumiem un defektiem, kā arī sedz zaudējumus, kas radušies  Iekārtas transportēšanas laikā, kā arī neatbilstošā un/vai bojāta Iekārtas iepakojuma dēļ.
3.3. Piegādātājam ir tiesības saņemt avansa maksājumu 20% apmērā no līgumcenas. Pasūtītājs avansa maksājumu Piegādātājam veic 10 (desmit) dienu laikā pēc rēķina saņemšanas no Piegādātāja, bet ne agrāk kā pēc Līguma noteikumiem atbilstošas avansa maksājuma garantijas saņemšanas, veicot pārskaitījumu uz Piegādātāja rēķinā norādīto bankas kontu. Piegādātājs pirms  avansa rēķina izrakstīšanas iesniedz avansa maksājuma garantiju, kas izsniegta kā kredītiestādes garantija vai apdrošināšanas polise, kas iepriekš saskaņota ar Pasūtītāju.
3.4. Pēc Iekārtas piegādes un Darbu veikšanas Pasūtītājs paraksta Piegādātāja sagatavoto pieņemšanas - nodošanas aktu un 30 (trīsdesmit) dienu laikā no akta parakstīšanas un attiecīga rēķina saņemšanas, samaksā Piegādātājam Līgumā noteikto līgumcenu vai atlikušo līgumcenas daļu, ja Piegādātājs ir izmantojis Līguma 3.3.punktā noteikto avansa maksājuma pieprasījumu.
3.5. No Iekārtas nodošanas brīža uz Pasūtītāju pāriet viss risks par Iekārtas bojājumu vai zaudējumu, ciktāl uz šādu bojājumu vai zaudējumu netiek attiecinātas Piegādātāja garantijas. Īpašuma tiesības uz Iekārtu pāriet no Piegādātāja uz Pasūtītāju tikai pēc tam, kad Pasūtītājs ir samaksājis Piegādātājam visus no Līguma izrietošos maksājumus.
3.6. Pasūtītājs, pieņemot Iekārtas un Darbus, ir tiesīgs pārbaudīt Iekārtas un Darbu atbilstību Līguma noteikumiem. Ja Pasūtītājs Iekārtas un Darbu pieņemšanas laikā konstatē neatbilstības Līguma noteikumiem, tehniskās specifikācijas prasībām un/vai Piegādātāja Iepirkumā iesniegtajam piedāvājumam,  Pasūtītājs 3 (trīs) darbdienu laikā sastāda un paraksta defekta aktu un iesniedz to Piegādātājam. Defekta akts kļūst par Līguma neatņemamu sastāvdaļu. 
3.7. Piegādātājs 10 (desmit) darbdienu laikā no defekta akta saņemšanas brīža uz sava rēķina novērš Līguma 3.6.punktā minētajā aktā norādītos trūkumus un nepilnības. 
3.8. Iekārta uzskatāma par piegādātu un nodotām Pasūtītājam ar brīdi, kad Puses parakstījuši pieņemšanas – nodošanas aktu, kuru sagatavo un iesniedz Piegādātājs.
3.9. Piegādātājs, pēc pieņemšanas – nodošanas akta abpusējas parakstīšanas, iesniedz Pasūtītājam e-rēķinu. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.

4. PUŠU APLIECINĀJUMI UN GARANTIJAS
4.1. Piegādātājs apņemas nodrošināt Iekārtas un Darbu kvalitāti atbilstoši Līguma un tā pielikumos noteiktajām prasībām.
4.2. Piegādātājs garantē, ka Iekārta atbilst visām Latvijas Republikas normatīvo aktu prasībām un standartiem attiecībā uz tās kvalitāti un drošību, kā arī Iekārtas izgatavotāja sniegtajai informācijai.
4.3. Iekārtai jābūt marķētai un ar instrukciju latviešu valodā, atbilstoši Latvijas Republikā spēkā esošiem normatīvajiem aktiem.
4.4. Piegādātājs atbild par piegādātās Iekārtas kvalitāti un sedz Pasūtītājam visus ar Iekārtas neatbilstību kvalitātei saistītos zaudējumus.
4.5. Piegādātājs Iekārtai nodrošina garantijas termiņu vismaz 24 (divdesmit četri) mēneši no Līguma 3.4.punkta nosacījumu izpildes brīža, un tas nevar būt īsāks par ražotāja noteikto garantijas termiņu, kas atbilst Latvijas Republikas un ES normatīvo aktu prasībām. Garantija attiecas gan uz Iekārtu, gan arī uz tās sastāvdaļām, gan Darbiem. 
4.6. Piegādātājs apņemas veikt Iekārtas tehnisko apkopi atbilstoši ražotāja ekspluatācijas instrukcijā noteiktajam. Par Iekārtas tehniskā apkopi tiek noslēgts atsevišķs līgums ar Iekārtas gala lietotāju (-iem). Apkopju izmaksas sedz Iekārtas gala lietotājs (-i). 
4.7. Ja garantijas laikā Pasūtītājs konstatē iekārtas vai Darbu defektus, Puses sastāda defekta aktu, tajā norādot konstatētos trūkumus vai neatbilstības, ka arī to novēršanas termiņu, kas nevar būt garāks par 10 (desmit) darbdienām. Gadījumā, ja Piegādātājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Piegādātajam. Par akta sastādīšanu tiek paziņots Piegādātājam rakstiski, norādot akta sastādīšanas vietu un laiku. Ja Piegādātājs neierodas uz Defektu akta sastādīšanu un nepaziņo Pasūtītājam par neierašanās iemesliem, tad tiek uzskatīts, ka Piegādātājs atzīst Pasūtītāja konstatētos defektus vai trūkumus. Šādā gadījumā Pasūtītājs nosūta Piegādātājam vienpusēji sastādītu Defektu aktu, kurš ir saistošs abām Līguma Pusēm. 
4.8. Gadījumā, ja Piegādātājs konstatētos defektus vai trūkumus nenovērš pilnībā vai novērš daļēji, defektu novēršanas termiņa laikā, Pasūtītājam ir tiesības novērst defektus un trūkumus ar saviem spēkiem vai piesaistīt trešās personas defektu vai trūkumu novēršanai uz Piegādātāja rēķina, bez iepriekšēja rakstiska brīdinājuma. Visas defektu un/vai trūkumu novēršanas izmaksas Pasūtītājs pieprasa no Piegādātāja. Piegādātājam šādā gadījumā jāatlīdzina Pasūtītājam visus ar defektu un/vai trūkumu novēršanu saistītos izdevumus ne vēlāk kā 3 (trīs) darbdienu laikā pēc atbilstoša rēķina saņemšanas no Pasūtītāja. 
4.9. Piegādātājs nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi

5. PUŠU SAISTĪBAS 
5.1.	Piegādātāja saistības:
5.1.1.	Piegādātājs apņemas veikt kvalitatīvi un savlaicīgi Iekārtas piegādi un uzstādīšanu;  
5.1.2.	Piegādātājs veic Iekārtas piegādi un Darbus Līguma 3.1. punktā noteiktajā termiņā.
5.1.3.	Piegādātājs apņemas nodrošināt Iekārtas piegādei un Darbiem izmantoto materiālu, metožu, kā arī darbu izpildē un pārraudzībā iesaistīto darbinieku kvalifikācijas atbilstību Latvijas Republikā spēkā esošo normatīvo aktu prasībām;
5.1.4.	Piegādātājs pēc Pasūtītāja pieprasījuma iesniedz Iekārtas ražošanā izmantoto materiālu atbilstības deklarācijas;
5.1.5.	Piegādātājs uzņemas atbildību par zaudējumiem, kuri nodarīti Pasūtītājam un trešajām personām Līguma izpildes laikā, ja Piegādātājs tajos vainojams;
5.1.6. Piegādātājs pēc pilnīgas Darbu veikšanas, nodrošina Pasūtītājam individuālu Iekārtas lietošanas apmācību, saskaņā ar Iekārtas ekspluatācijas, vadīšanas noteikumiem un drošības tehniku, atbilstoši ražotāja noteiktajam prasībām, savstarpēji vienojoties ar Pasūtītāju par apmācības laiku.
5.1.7. Piegādātājs atbild par Līguma ietvaros izpildītā Darba atbilstību Latvijas Republikas normatīvo aktu prasībām. Piegādātājs ir atbildīgs par visiem Pasūtītājam un trešajām personām nodarītajiem zaudējumiem, kas rodas vai var rasties dēļ Darba neatbilstības Latvijas Republikas normatīvo aktu prasībām
5.2. Pasūtītāja saistības:
5.4.1.	Pasūtītājs apņemas veikt samaksu par Iekārtas piegādi un Darbiem Līgumā noteiktajā termiņā un kārtībā;
5.4.2.	Pasūtītājs apņemas nodrošināt atbilstošus apstākļus piegādātās Iekārtas novietošanai un Darbu veikšanai; 
5.4.4.	Pasūtītājam ir tiesības veikt kontroli par Iekārtas piegādes un Darbu norisi.
5.4.5.	Puses savstarpēji ir atbildīgi par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šī Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
5.4.6.	Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes.

6. PUŠU ATBILDĪBA
6.1. 	Puses ir atbildīgas par Līgumā noteikto saistību pilnīgu izpildi, atbilstoši Līguma nosacījumiem.
6.2. Pusēm ir pienākums atlīdzināt otrai Pusei un trešajām personām nodarītos tiešos zaudējumus, ja tādi ir radušies to darbības, bezdarbības vai Iekārtas bojājuma rezultātā Līguma izpildes laikā vai garantijas laikā.
6.3. Katra Puse ir atbildīga par zaudējumiem, kas nodarīti  pašas Puses vai tās pilnvaroto personu vai darbinieku  ļaunprātības vai neuzmanības dēļ. 
6.4. Ja Piegādātājs Līguma 1.1.punktā noteikto Darbu izpildei piesaista apakšuzņēmējus, tad Piegādātājs ir atbildīgs par piesaistīto apakšuzņēmēju saistību neizpildi vai nepienācīgu izpildi.
6.5. Ja Piegādātājs kavē Līguma 3.1. un/vai 3.7. punktā noteikto izpildes termiņu, Pasūtītājs ir tiesīgs pieprasīt no Piegādātāja līgumsodu 0,5% apmērā no līgumcenas par katru nokavējuma dienu, bet kopsummā ne vairāk par 10% no tās. Pasūtītājam ir tiesības līgumsodu ieturēt no Piegādātājam izmaksājamās līgumcenas to samazinot.
6.6. Ja Pasūtītājs kavē Līguma 3.3.punktā noteikto maksājumu termiņu, Piegādātājs ir tiesīgs pieprasīt no Pasūtītāja līgumsodu par katru nokavēto dienu 0,5% apmērā no līgumcenas, bet kopsummā ne vairāk par 10% no tās.
6.7. Ja Piegādātājs kavē Līguma 4.7.punktā noteikto izpildes termiņu, Pasūtītājs ir tiesīgs pieprasīt no Piegādātāja līgumsodu 0,5% apmērā no līgumcenas par katru nokavējuma dienu, bet kopsummā ne vairāk par 10% no tās.
6.8. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
6.9. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.

7. LĪGUMA GROZĪŠANA UN TĀ IZBEIGŠANA
7.1. Puses savstarpēji vienojoties, ir tiesīgas izdarīt grozījumus Līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījuši abas Puses. Jebkuras izmaiņas vai papildinājumi Līgumā kļūst par Līguma neatņemamu sastāvdaļu.
7.2.  Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai šajā Līguma sadaļā un Publisko iepirkumu likuma 61.panta trešajā daļā minētajos gadījumos:
7.2.1. Pasūtītājam ir nepieciešami papildu darbi, kas nebija iekļauti sākotnējā Iepirkumā, un Piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
7.2.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
7.2.3. Iepirkumā izraudzīto pretendentu (līgumslēdzēju pusi) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas šā likuma 42.panta pirmajā daļā paredzētie izslēgšanas noteikumi. 
7.3.  Gadījumā, ja iestājas Līguma 7.2.1. un/vai 7.2.2.apakšpunktā minētie gadījumi,  līgumcenas pieaugums nedrīkst pārsniegt 50 % no sākotnējās līgumcenas par katru šādu gadījumu.
7.4. Līguma grozījumi stājas spēkā ar dienu, kad tie parakstīti gan no Piegādātāja, gan no Pasūtītāja puses.
7.5. Abām Pusēm ir tiesības vienpusēji atkāpties no Līguma, 10 (desmit) dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
7.6. Pasūtītājam ir tiesības vienpusēji izbeigt Līgumu, ja:
7.6.1. Piegādātājs kļūst maksātnespējīgs, bankrotē, tā darbība ir apturēta vai pārtraukta;
7.6.2. Piegādātājs neveic piegādi Līgumā norādītajā termiņā un kavējums sasniedz 30 (trīsdesmit) dienas vai tam  piemērotais līgumsoda apmērs sasniedz 10% no līgumcenas;
7.6.3. Piegādātājs nepilda vai nepienācīgi pilda kādu citu no Līguma nosacījumiem;
7.6.4. ja Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.6.5. Piegādātājam ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Piegādātāju ir atbrīvojusi no naudas soda vai samazinājusi naudas sodu;
7.6.6. ja Piegādātājs Līguma izpildē izmanto preces, kuru izcelsme ir Krievijas Federācijā un/vai Baltkrievijas Republikā.
7.7. Pasūtītājam ir tiesības vienpusēji atkāpties no Līguma pirms termiņa, nosūtot Piegādātājam rakstisku paziņojumu Līgumā noteiktajā kārtībā, Publisko iepirkumu likuma 64.panta pirmajā daļā noteiktajos gadījumos.
7.8. Piegādātājs ir tiesīgs vienpusēji izbeigt Līgumu, ja Pasūtītājs neveic līgumcenas samaksu Līgumā noteiktajā termiņā, un kavējums sasniedz 30 (trīsdesmit) dienas vai tam  piemērotais līgumsoda apmērs sasniedz 10% no līgumcenas.
7.9. Puses ir tiesīgas izbeigt Līgumu pirms termiņa abpusēji vienojoties.

8. LĪGUMA IZPILDĒ IESAISTĪTO APAKŠUZŅĒMĒJU NOMAIŅA UN JAUNA APAKŠUZŅĒMĒJA PIESAISTE
8.1.  Piegādātājs nav tiesīgs bez saskaņošanas ar Pasūtītāju veikt Piegādātāja piedāvājumā Iepirkumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Piegādātājs ir tiesīgs prasīt apakšuzņēmēja viedokli par nomaiņas iemesliem.
8.2.  Piegādātājs nepiekrīt Pasūtītāja Iepirkumā norādītā apakšuzņēmēja nomaiņai, ja pastāv kāds no šādiem nosacījumiem:
8.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.2.2. tiek nomainīts apakšuzņēmējs, uz kura iespējām Iepirkumā Piegādātājs  balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām. 
8.3.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
8.4.  Pasūtītājs pieņem lēmumu atļaut vai atteikt Piegādātāja  apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
8.5.  Ja Piegādātājs neievēro Līguma 8.punktā noteikto iesaistītā apakšuzņēmēju nomaiņas kārtību, Pasūtītājs var apturēt Līguma izpildi līdz Piegādātājs ir novērsis konstatētos pārkāpumus, Līguma izpildes termiņš netiek pagarināts.
8.6.  Par Līguma izpildē piesaistīto apakšuzņēmēju piegādātās Iekārtas un Darbu kvalitāti un atbilstību Līguma nosacījumiem atbild Piegādātājs.

9. NEPĀRVARAMA VARA
9.1.  Neviena no Pusēm nav atbildīga par Līguma saistību neizpildi vai izpildes aizturēšanu, ja tā saistīta ar nepārvaramas varas apstākļiem. Ar nepārvaramu varu Līguma skaidrojumā saprotamas dabas katastrofas, stihiskas nelaimes, streiks, valsts varas un pārvaldes institūciju rīkojumi un citi apstākļi, kurus Pusēm nav bijis iespējams paredzēt vai novērst, bet kuri tieši ietekmēja Līgumā noteikto darbu izpildi. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
9.2. Pusei, kurai saistību izpilde augstāk minēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos.

10. STRĪDU IZŠĶIRŠANAS KĀRTĪBA
Visi strīdi, domstarpības un jebkura rakstura jautājumi, kas radušies starp Pusēm saistībā ar Līguma izpildi, risināmi sarunu ceļā. Ja sarunu ceļā Pusēm neizdodas atrisināt domstarpības ilgāk nekā vienu mēnesi, tad tās risināmas tiesā normatīvajos aktos noteiktajā kārtībā.

11. PUŠU PĀRSTĀVJI
11.1. Līguma izpildes laikā Pasūtītājs operatīvai jautājumu risināšanai norīko pilnvaroto kontaktpersonu: Gulbenes novada Centrālās pārvaldes Attīstības un iepirkumu nodaļas vecākā projekta vadītāja Zane Ozola-Ozoliņa, tālr. +371 64473249, e-pasts: zane.ozola-ozolina@gulbene.lv. 
11.2. Piegādātājs kā savu pārstāvi jautājumu operatīvai risināšanai norīko pilnvaroto kontaktpersonu- __________________.
11.3. Līguma 11.1 un 11.2.punktā minētajām pilnvarotajām kontaktpersonām ir tiesības un pienākums, nepārkāpjot Līguma nosacījumus, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu. Tas ietver, bet neaprobežojas ar: Pušu komunikāciju, savstarpēju informācijas pieprasīšanu, informācijas sniegšanu, kā arī ar Līguma saistītās dokumentācijas nodrošināšanu (nodošanu/pieņemšanu), norādījumu došanu par Līguma izpildi un citu darbību veikšanu, kas veicina pienācīgu saistību izpildi atbilstoši Līgumā noteiktajam.
11.4. Visa dokumentu aprite un korespondences nosūtīšana notiek elektroniskā veidā. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas.

12. CITI NOTEIKUMI
12.1. Līgums stājas spēkā tā parakstīšanas brīdī un ir spēkā līdz Pušu pilnīgai saistību izpildei.
12.2. Visas papildu vienošanās, pielikumi, protokoli, kurus parakstījušas Puses, ir Līguma neatņemama sastāvdaļa.
12.3. Ja kādai no Pusēm tiek mainīts juridiskais statuss, rekvizīti vai pilnvarotās kontakpersonas, tā ne vēlāk kā 7 (septiņu) dienu laikā par šiem apstākļiem rakstveidā informē otru Pusi.
12.4. Par jautājumiem, kas nav atrunāti Līgumā, Puses vadās no spēkā esošajiem LR normatīvajiem aktiem.
12.5. [bookmark: _Hlk140839356]Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
12.6. Līgums sagatavots latviešu valodā un parakstīts ar drošu elektronisko parakstu, kas satur laika zīmogu. Katra Puse saņem abpusēji elektroniski parakstītu Līgumu.
12.7. Līguma neatņemama sastāvdaļa ir šādi pielikumi:
12.7.1. 	1. pielikums – Tehniskais piedāvājums;
12.7.2 	2. pielikums - Tāme.

